ПРЕДЛОГ

На основу члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон и 138/22),

Народна скупштина доноси

О Д Л У К У

О ДАВАЊУ САГЛАСНОСТИ НА ОДЛУКУ О ИЗМЕНАМА

ФИНАНСИЈСКОГ ПЛАНА РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2023. ГОДИНУ

I

Даје се сагласност на Одлуку о изменама Финансијског плана Републичког фонда за здравствено осигурање за 2023. годину, коју је Управни одбор Републичког фонда за здравствено осигурање донео на седници одржаној 24. августа 2023. године.

II

Ову одлуку објавити у „Службеном гласнику Републике Србије”.

Број:

У Београду, 2023. године

НАРОДНА СКУПШТИНА

ПРЕДСЕДНИК

О Б Р А З Л О Ж Е Њ Е

**1. Правни основ за доношење Одлуке**

Правни основ за доношење ове одлуке садржан је у одредби члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон и 138/22), којом је утврђено да Народна скупштина доноси одлуке о давању сагласности на финансијске планове организација за обавезно социјално осигурање.

**2. Разлози за доношење Одлуке**

Ако у току фискалне године дође до повећања расхода и издатака или смањења прихода, према члану 47. поменутог закона, финансијски планови се уравнотежују смањењем планираних расхода и издатака или увођењем нових прихода, путем ребаланса финансијских планова.

Одлуком о изменама Финансијског плана Републичког фонда за здравствено осигурање за 2023. годину увећани су приходи и примања односно расходи и издаци због повећања расхода здравствене заштите.

**3. Објашњење појединачних решења у Одлуци**

У члану 1. став 1. Закона о буџетском систему прописано је да је Републички фонд за здравствено осигурање организација за обавезно социјално осигурање, па се у складу са наведенoм одредбом предлаже доношење Одлуке о давању сагласности на Одлуку о изменама Финансијског плана Републичког фонда за здравствено осигурање за 2023. годину.

**4. Разлози за доношење Одлуке по хитном поступку**

Oву одлуку је потребно донети по хитном поступку ради омогућавања континуитета и правовременог обезбеђивања финансијских средстава здравственим установама ради пружања здравствене заштите из обавезног здравственог осигурања, измиривања обавеза према осигураним лицима у законском року и ради спровођења послова из обавезног здравственог осигурања који су у надлежности Републичког фонда за здравствено осигурање.